
Na temelju članka 15. stavka 2. Zakona o javnoj nabavi (NN 120/16, 114/22 i 48/26; dalje u tekstu: ZJN 2016), te članka 25. Statuta Fakulteta strojarstva i brodogradnje, na prijedlog dekana, Fakultetsko vijeće, na svojoj X. sjednici održanoj XXXX. 2026. godine donijelo je

PRAVILNIK 
O PROVEDBI POSTUPAKA JEDNOSTAVNE NABAVE

[bookmark: _Toc233975989]OPĆE ODREDBE
[bookmark: _Toc479774092][bookmark: _Toc479774948][bookmark: _Toc233975990]Članak 1.
Ovim Pravilnikom o provedbi postupaka jednostavne nabave (dalje u tekstu: Pravilnik) uređuju se pravila, uvjeti i postupci jednostavne nabave Sveučilišta u Zagrebu Fakulteta strojarstva i brodogradnje (dalje u tekstu: Fakultet), čija je procijenjena vrijednost manja od 50.000,00 eura, bez PDV-a za robu i usluge, odnosno manja od 100.000,00 eura bez PDV-a za radove.
[bookmark: _Toc479774093][bookmark: _Toc479774950][bookmark: _Toc233975991]Članak 2.
Prilikom provođenja postupaka nabave prema ovom Pravilniku, Fakultet je obvezan poštovati temeljna načela utvrđena ZJN 2016: načelo slobode kretanja robe, načelo slobode poslovnog nastana i načelo slobode pružanja usluga, kao i načela koja proizlaze iz navedenih načela (načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti).
[bookmark: _Toc233975992]Članak 3.
Na pitanja koja nisu uređena ovim Pravilnikom na odgovarajući se način primjenjuju odredbe ZJN 2016 i podzakonskih propisa kojima se uređuje područje javne nabave.
[bookmark: _Toc233975993]		Članak 4.
(1) U provedbi postupaka jednostavne nabave sukladno ovom Pravilniku koristi se mogućnost primjene elektroničkih sredstava komunikacije, kao i sredstava koja nisu elektronička te njihova kombinacija ako je potrebno.
(2) Elektroničkim sredstvima komunikacije, u smislu ovog Pravilnika, smatraju se: Elektronički oglasnik javne nabave Republike Hrvatske (dalje u tekstu: EOJN RH), modul jednostavna nabava i elektronička pošta Fakulteta.
[bookmark: _Toc233975994]Sukob interesa
[bookmark: _Toc233975995]Članak 5.
Odredbe članaka 75. do 83. ZJN 2016 o sukobu interesa primjenjuju se na odgovarajući način i na postupke jednostavne nabave iz ovog Pravilnika.
[bookmark: _Toc479774095][bookmark: _Toc479774953][bookmark: _Toc233975996]plan NABAVE I AKTIVNOSTI KOJE PRETHODE POKRETANJU postupaka jednostavne nabave
[bookmark: _Toc233975997]Članak 6.
(1) Fakultet je obvezan donijeti plan nabave za svaku kalendarsku godinu koji treba sadržavati podatke sukladno važećIm propisima te ga ažurirati prema potrebi. 
(2) U planu nabave i registru ugovora navode se svi predmeti nabave čija je vrijednost jednaka ili veća od 5.000,00 eura bez PDV-a. 
(3) Plan nabave i registar ugovora unose se putem modula EOJN RH.
(4) Ustrojstvena jedinica Fakulteta koja predlaže pokretanje postupka jednostavne nabave unosi zahtjevnicu u poslovnom informacijskom sustavu (dalje u tekstu: sustav).
(5) Zahtjevnica u sustavu mora proći proces odobravanja voditelja projekta te nadležnih službi za financijsko praćenje projekta ovisno o vrsti projekta.
(6) Nakon odobrenja zahtjevnice, Nabavna služba provjerava je li zahtjev u skladu s planom nabave te nakon provjere odobrava zahtjevnicu.

[bookmark: _Toc233975998]PREDMET NABAVE
[bookmark: _Toc233975999]Članak 7.
(1) Predmet nabave se mora opisati na jasan, nedvojben, potpun i neutralan način koji osigurava usporedivost ponuda u pogledu uvjeta i zahtjeva koji su postavljeni.
(2) Predmet nabave se određuje na način da predstavlja tehničku, tehnološku, oblikovnu funkcionalnu ili drugu objektivno odredivu cjelinu. Kod funkcionalnog opisa predmeta nabave mora biti prepoznatljiva svrha predmeta nabave i zahtjevi koji se postavljaju za predmet nabave u tehničkom, gospodarskom, oblikovnom i funkcionalnom pogledu.
(3) Procijenjena vrijednost nabave mora biti određena u trenutku početka postupka jednostavne nabave. Izračunavanje procijenjene vrijednosti nabave temelji se na ukupnom iznosu bez poreza na dodanu vrijednost (PDV-a) uključujući sve opcije obnavljanja ugovora.

[bookmark: _Toc479774098][bookmark: _Toc479774959][bookmark: _Toc233976000]Pravila, uvjeti i postupci jednostavne nabave procijenjene vrijednosti do 15.000,00 eura
[bookmark: _Toc233976001]Članak 8.
(1) Za nabavu roba, radova i usluga čija je procijenjena vrijednost manja ili jednaka od 15.000,00 eura (bez PDV-a) ustrojstvena jedinica može zatražiti putem elektroničke pošte ponudu jednog ili više gospodarskih subjekata.
(2) Kriterij za odabir je najniža cijena.
(3) Ustrojstvena jedinica iz stavka 1. ovog članka unosi zahtjevnicu u sustav.
(4) U zahtjevnici se prilaže odabrana ponuda te ostale dobivene ponude ako je zatraženo i dobiveno više ponuda.
(5) [bookmark: _Toc479774100][bookmark: _Toc479774962]Nakon provedenih provjera iz članka 6. stavka 5. i 6. ovog Pravilnika, Nabavna služba odobrava zahtjevnicu iz koje se generira narudžbenica u sustavu koju odobrava prodekan za poslovanje i organizaciju.
(6) Narudžbenica se dostavlja putem sustava na elektroničku poštu odabranom ponuditelju i podnositelju zahtjevnice.
(7) Fakultet za postupke jednostavne nabave iz stavka 1. ovog članka može sklopiti i ugovor.
(8) Fakultet može za postupke jednostavne nabave iz stavka 1. ovog članka primijeniti pravila, uvjete i postupke sukladno odredbi članka 9. ovog Pravilnika.

[bookmark: _Toc233976002]PRAVILA, UVJETI I POSTUPCI JEDNOSTAVNE NABAVE PROCIJENJENE VRIJEDNOSTI veće od 15.000,00 EURA
[bookmark: _Toc233976003]Članak 9.
(1) Za nabavu roba, radova i usluga veće od 15.000,00 eura (bez PDV-a) postupak se pokreće odlukom čelnika Fakulteta (dalje u tekstu: Odluka) o imenovanju stručnog povjerenstva za pripremu i provedbu postupka nabave (dalje u tekstu: stručno povjerenstvo). 
(2) Postupku pokretanja nabave prethodi unos zahtjevnice u sustav ustrojstvene jedinice koja mora biti odobrena u skladu s člankom 6. stavkom 5. i 6. ovog Pravilnika.
(3)  Odlukom iz stavka 1. ovoga članka čelnik Fakulteta na prijedlog Nabavne službe imenuje u stručno povjerenstvo najmanje dvije osobe za pripremu i provedbu postupka nabave.
(4) Pored podataka o osobama imenovanim članovima stručnog povjerenstva, Odluka iz stavka 1. ovog članka mora obvezno sadržavati podatke o predmetu nabave, iznosu procijenjene vrijednosti nabave te podatke o projektu iz kojeg će se financirati predmetna nabava.
(5) Za nabavu čija je procijenjena vrijednost veća od 15.000,00 eura do 25.000,00 eura za robe i usluge te 45.000,00 eura za radove Fakultet odabire jednog ili više gospodarskih subjekata kojima upućuje poziv na dostavu ponuda putem modula jednostavne nabave u EOJN RH.
(6) Za nabavu čija je procijenjena vrijednost veća od 25.000,00 eura, manja od 50.000,00 eura za robe i usluge te za radove čija je procijenjena vrijednost veća od 45.000,00 eura, a manja od 100.000,00 eura Fakultet je obvezan javno objaviti poziv na dostavu ponuda, putem javne objave u modulu jednostavne nabave EOJN RH, u kojem svaki zainteresirani gospodarski subjekt može predati ponudu.
(7) Iznimno od stavka 6. ovoga članka, Fakultet nije obvezan provesti postupak jednostavne nabave putem javne objave u modulu jednostavne nabave EOJN RH, već ga provodi sukladno stavku 5. ovoga članka:
a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe
2. ako iz tehničkih razloga predmet nabave može isporučiti samo određeni gospodarski subjekt ili
3. ako je to nužno radi zaštite isključivih prava, uključujući prava intelektualnog vlasništva
c) ako postoji iznimna žurnost uzrokovana događajima koje Fakultet nije mogao predvidjeti niti na njih utjecati.
(8) Razlozi za primjenu iznimke iz stavka 7. ovoga članka navode se i obrazlažu u objavi u modulu jednostavne nabave EOJN RH.
(9) Fakultet može koristiti jednostavnu nabavu s javnom objavom poziva iz stavka 6. ovog članka i u postupcima jednostavne nabave ispod pragova obvezne primjene za nabavu iz stavka 5. ovog članka.
[bookmark: _Toc479774101][bookmark: _Toc479774965][bookmark: _Toc233976004]Članak 10.
(1) Fakultet može podijeliti postupak jednostavne nabave na grupe.
(2) Fakultet može koristiti tehniku okvirnih sporazuma s jednim ili više gospodarskih subjekata u skladu s odredbama ZJN 2016.
(3) Fakultet može koristiti kriterije za kvalitativni odabir gospodarskog subjekta u skladu s odredbama ZJN 2016 i pritom može, ali ne mora, koristiti ESPD kao sredstvo njihovog dokazivanja ili preliminarnog dokazivanja.
(4) Za svaki postupak jednostavne nabave ili za svaku grupu (ako je nabava podijeljena na grupe) u pozivu na dostavu ponuda  navode se:
· naziv i opis predmeta nabave
· procijenjena vrijednost nabave
· glavno mjesto izvršenja, NUTS kod i trajanje ugovora
· podatak o tome je li nabava povezana s projektom ili programom financiranim iz fondova EU
· kriteriji za odabir ponude
· kriteriji za kvalitativni odabir gospodarskog subjekta, ako ih se primjenjuje
· elementi ponude (dokumenti) koje Fakultet očekuje da će gospodarski subjekti dostaviti
· troškovnik je obvezan, i
· prema potrebi, druge dokumente poput tehničkih specifikacija ili prijedloga ugovora, ako ih Fakultet zahtijeva.
(5) Fakultet može propisati jamstvo za ozbiljnost ponude, jamstvo za uredno izvršenje ugovora te ostala jamstva u skladu s odredbama ZJN 2016.
(6) Ako je traženo u pozivu na dostavu ponuda, dijelovi ponude koje nije moguće dostaviti elektronički, dostavljaju se fizički u zatvorenoj omotnici na adresu Fakulteta.
[bookmark: _Toc233976005]Članak 11.
(1) Rok za dostavu ponuda je u pravilu najmanje 5 dana od dana slanja poziva na dostavu ponuda, odnosno od dana objave poziva na dostavu ponuda u sustavu EOJN RH. Iznimno, rok za dostavu ponuda može biti i kraći od 5 dana, pod uvjetom da je kraći rok po ocjeni stručnog povjerenstva objektivno dovoljan za dostavu ponuda.
(2) Gospodarski subjekti mogu zahtijevati dodatne informacije, objašnjenja ili izmjene u vezi s pozivom na dostavu ponuda odnosno dokumentacijom najkasnije tijekom trećeg dana prije roka određenog za dostavu ponuda i to isključivo putem modula EOJN RH, a Fakultet je dužan odgovoriti na pitanja najkasnije dan prije roka određenog za dostavu ponuda.
(3) Ako Fakultet tijekom roka za dostavu ponuda značajno izmijeni poziv na dostavu ponuda odnosno dokumentaciju, dužan je prilikom objave ispravka ili ponovnog slanja poziva gospodarskim subjektima, produžiti rok za dostavu ponuda najmanje tri dana od dana slanja  izmjene poziva na dostavu ponuda, odnosno od dana ispravka objave.
(4) Na sam dan isteka roka za dostavu ponuda, izmjene dokumentacije i produženje roka više nisu moguće.
[bookmark: _Toc233976006]Članak 12.
(1) Kriterij za odabir valjane ponude može biti:
- najniža cijena 
- ekonomski najpovoljnija ponuda.
(2) U slučaju primjene kriterija ekonomski najpovoljnije ponude, uz kriterij cijene moraju biti navedeni dodatni kriteriji temeljem kojih će se ponuda bodovati (iskustvo stručnjaka, duljina jamstvenog roka, rok isporuke ili izvršenja, tehničke i funkcionalne osobine i dr.) te način njihova bodovanja.
(3) Cijene ponuda se uspoređuju bez PDV-a. 
[bookmark: _Toc233976007]Članak 13.
(1) Ponude se dostavljaju isključivo putem modula jednostavne nabave u EOJN RH, do naznačenog roka za dostavu.
(2) Fakultet neće prihvatiti ponude pristigle izvan modula jednostavne nabave u EOJN RH.
(3) Ponude otvara najmanje jedan član stručnog povjerenstva.
(4) Otvaranje ponuda u postupcima jednostavne nabave s javnom objavom poziva u modulu jednostavne nabave EOJN RH, je javno.
(5) Otvaranje ponuda u postupcima jednostavne nabave s pozivom odabranim gospodarskim subjektima u modulu jednostavne nabave EOJN RH, dostupno je isključivo gospodarskim subjektima koji su podnijeli ponudu.

[bookmark: _Toc233976008]Članak 14.
(1) Nakon otvaranja ponuda u sustavu EOJN RH Fakultet provodi pregled i ocjenu pristiglih ponuda. Proces uključuje sljedeće korake:
· provjeru dostave i valjanosti jamstva za ozbiljnost ponuda (ako je propisano)
· provjeru osnova za isključenje gospodarskog subjekta (ako se primjenjuju)
· provjeru kriterija za odabir gospodarskog subjekta (ako se primjenjuju)
· provjeru konačne valjanosti ponude
· eventualne korekcije cijene ili vrijednosti kriterija, uz obavezno obrazloženje
· rangiranje valjanih ponuda prema definiranim kriterijima za odabir ponude.
(2) Tijekom pregleda i ocjene ponuda, stručno povjerenstvo može tražiti isključivo putem e-Sandučića na EOJN RH pojašnjenja od gospodarskih subjekata koji su podnijeli ponudu.
(3) Pojašnjenja iz stavka 2. ovog članka mogu se odnositi na: pojašnjenja ponude, prihvat računske greške, dostavu dokaza, dodatnu dokumentaciju, produljenje roka valjanosti ponude i dr.
(4) Rok koji Fakultet određuje gospodarskom subjektu za postupanje po zahtjevu iz stavka 2. ne smije biti kraći od tri dana od dana slanja zahtjeva.
(5) O provedenom postupku otvaranja, pregleda i ocjene ponuda sastavlja se zapisnik o pregledu i ocjeni ponuda, kojim stručno povjerenstvo predlaže čelniku Fakulteta odabir najpovoljnije ponude ili poništenje postupka.
(6) Za odabir ponude je dovoljna jedna pristigla ponuda, za koju je pregledom i ocjenom utvrđeno da je valjana i prihvatljiva, odnosno koja udovoljava svim traženim uvjetima i zahtjevima.
(7) Nakon završetka pregleda i ocjene ponuda, čelnik Fakulteta donosi odluku o odabiru ponude ili odluku o poništenju najkasnije u roku od 30 dana od dana isteka roka za dostavu ponuda.
(8) Odluka o odabiru ili poništenju zajedno sa zapisnikom o pregledu i ocjeni ponuda istovremeno se dostavlja svim sudionicima javnom objavom putem sustava EOJN RH. U slučaju da Fakultet poništava postupak bez provođenja pregleda i ocjene ponuda, objavljuje se samo odluka o poništenju, bez pripadnog zapisnika.
(9) U slučaju da ponuditelj zatraži uvid u ponudu i druge dijelove dokumentacije (komunikaciju Fakulteta s gospodarskim subjektima tijekom pregleda i ocjene ponuda), Fakultet može odbiti ili odobriti zahtjev.
(10) Na temelju odluke o odabiru Fakultet će sklopiti ugovor o jednostavnoj  nabavi u skladu s uvjetima i zahtjevima određenim u pozivu za dostavu ponuda i odabranom ponudom ili, ovisno o predmetu nabave, izdati narudžbenicu koja sadrži sve bitne sastojke ugovora.
[bookmark: _Toc233976009]Članak 15.
(1) Postupak će se poništiti ako nije dostavljena niti jedna ponuda, odnosno ako niti jedna dostavljena ponuda ne ispunjava tražene zahtjeve i uvjete iz poziva za dostavu ponuda.
(2) Postupak se može poništiti ako je cijena najpovoljnije ponude veća od procijenjene vrijednosti nabave, odnosno ukoliko Fakultet ima osigurana sredstva za predmetnu nabavu ista se može prihvatiti pod uvjetom da njezina cijena ne prelazi zakonski prag za provedbu postupka javne nabave.
(3) Iznimno, Fakultet zadržava pravo poništiti postupak jednostavne nabave prije ili nakon roka za dostavu ponuda ukoliko su nastale opravdane okolnosti koje se moraju obrazložiti.

[bookmark: _Toc233976010]PRAVNA ZAŠTITA ZA NABAVE PROCIJENJENE VRIJEDNOSTI VEĆE OD 15.000,00 EURA BEZ PDV-
[bookmark: _Toc479774103][bookmark: _Toc479774969][bookmark: _Toc233976011]Članak 16.
(1) Ponuditelj koji je podnio ponudu u postupcima jednostavne nabave procijenjene vrijednosti veće od 15.000,00 eura bez PDV-a, može podnijeti prigovor na odluku o odabiru ili poništenju ponude čelniku Fakulteta u roku od pet dana od dana dostave/objave Odluke o odabiru/poništenju.
(2) Prigovor se dostavlja elektroničkim sredstvima komunikacije na elektroničku adresu koja je naznačena u pozivu ili putem modula jednostavne nabave u EOJN RH.
(3) Način podnošenja prigovora iz stavka 2. ovog članka označit će se u modulu EOJN RH prilikom svakog pokretanja postupka jednostavne nabave.
(4) Prigovor mora sadržavati najmanje:
- podatke o gospodarskom subjektu koji podnosi prigovor
- oznaku postupka jednostavne nabave
- odluku Fakulteta na koju se prigovor odnosi
- razloge prigovora i obrazloženje.
(5) Čelnik Fakulteta odlučuje o prigovoru odlukom najkasnije u roku od 10 dana od dana zaprimanja.
(6) Čelnik Fakulteta razmatra prigovor te može:
- odbaciti prigovor koji je nedopušten, nepravodoban
- odbiti prigovor kao neosnovan
- usvojiti prigovor te poništiti odluku, nakon čega će se provesti ponovni postupak pregleda i ocjene ponuda i donijeti nova odluka.
- poništiti postupak jednostavne nabave.
(7) Odluka o prigovoru dostavlja se na elektroničku adresu ponuditelja naznačenu u ponudbenom listu ili putem modula jednostavne nabave u EOJN RH ovisno o tome koju je opciju Fakultet označio prilikom pokretanja postupka jednostavne nabave u skladu sa stavkom 2. ovog članka.
(8) Prigovor ne odgađa pravne učinke odluke o odabiru odnosno poništenju dok čelnik Fakulteta ne donese odluku o prigovoru, osim ako se ocijeni da bi nastavak mogao utjecati na zakonitost postupka ili uzrokovati štetu Fakultetu.
(9) Postupak odlučivanja o prigovoru iz ovoga članka nije upravni postupak, a odluka čelnika Fakulteta nema svojstvo upravnog akta.
(10) Podnositelju prigovora ne pripada pravo na naknadu troškova u povodu izjavljenog prigovora.

[bookmark: _Toc233976012]PRAĆENJE IZVRŠENJA I IZVJEŠTAVANJE
[bookmark: _Toc479774106][bookmark: _Toc479774972][bookmark: _Toc233976013]Članak 13.
(1) Fakultet je obvezan osigurati praćenje izvršenja ugovora o jednostavnoj nabavi, odnosno narudžbenice, bez obzira na vrijednost nabave. 
(2) Osoba za izvršenje navedena u zahtjevnici nadležna je i zadužena za koordinaciju i praćenje izvršenja narudžbenice, vezano uz iznose, količine, kvalitetu i rokove.
(3) Osoba imenovana za provedbu ugovora nadležna je i zadužena za koordinaciju i praćenje izvršenja ugovora, vezano uz iznose, količine, kvalitetu i rokove. Praćenje izvršenja ugovora o jednostavnoj nabavi podrazumijeva:
- provjeru računa i osiguravanje usklađenosti s uvjetima plaćanja
- utvrđenje roka izvršenja, odnosno pravovremenog izvršenja ugovora
- utvrđenje usklađenosti isporučene robe, izvršenih usluga ili izvedenih radova s kvalitativnim i kvantitativnim zahtjevima iz ugovora 
- praćenje ugovaratelja u svrhu provjere izvršava li ugovor o jednostavnoj nabavi u skladu s uvjetima ugovora
- osiguravanje učinkovite komunikacije između uključenih strana.
(4) U slučaju potrebe za izmjenom ugovora ili raskidom odgovorna osoba iz stavka 3. ovog članka dužna je pravovremeno pisanim putem izvijestiti Nabavnu službu o potrebi sklapanja dodatka ili raskida ugovora.
[bookmark: _Toc233976014]		Članak 14.
(1) Izmjene ugovora o jednostavnoj nabavi moguće su sukladno ZJN 2016.
(2) Povećanje vrijednosti osnovnog ugovora ni u kojem slučaju ne smije prijeći iznose pragova iz članka 1. ovog Pravilnika.

[bookmark: _Toc479774108][bookmark: _Toc479774976][bookmark: _Toc233976015]Prijelazne i završne odredbe
[bookmark: _Toc233976016]Članak 15.
Fakultet će Pravilnik, kao i njegove izmjene i dopune, objaviti na svojoj internetskoj stranici te učiniti dostupnim u sustavu EOJN RH.
[bookmark: _Toc233976017]Članak 16.
Ovaj Pravilnik stupa na snagu 1. rujna 2026. godine. Danom stupanja na snagu ovog Pravilnika prestaje važiti Pravilnik o provođenju postupka jednostavne nabave od 8. veljače 2023. godine. 

DEKAN

prof. dr. sc. Zdenko Tonković






Pravilnik_o_jednostavnoj_nabavi_-_ver_1_ 	6/9
image1.wmf

image2.png
A

sveuciliste u Zagrebu
Fakultet strojarstva
ibrodogradnje

University of Zagreb
Faculty of Mechanical
Engineering and Naval
Architecture




